DA Den Europæiske Unions Tidende C 190/6

Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 om anvendelse af EF-traktatens artikel 87 og 88 på statsstøtte til små og mellemstore virksomheder

(2007/C 190/04)

Sag nr.: XA 7023/07

Medlemsstat: Nederlandene

Region: —

Støtteordningens benævnelse eller navnet på den virksomhed, der modtager individuel støtte: Regeling LNV-subsidies (omschrijving steun: Verhoging toegevoegde waarde landbouwproducten, onderdeel verwerking en afzet).

Retsgrundlag:

— Regeling LNV-subsidies: artikel 1:2, artikel 1:3, artikel 1:20, artikel 2:1, artikel 2:2, artikel 2:47, eerste lid, aanhef en onderdeel b,

— Openstellingsbesluit LNV-subsidies.

De planlagte årlige udgifter i henhold til ordningen eller den samlede individuelle støtte, der er ydet til virksomheden: Støtten finansieres ved hjælp af det supplerende beløb (2,83 millioner EUR) til foranstaltning 123 i landdistriktsudviklingsprogrammet for 2007-2013.

Maksimal støtteintensitet: 35 % af omkostningerne for hvert projekt som omhandlet i artikel 4, stk. 7, i forordning (EF) nr. 70/2001. Den maksimale støtteintensitet fastlægges ved åbningen på grundlag af beslutningen om adgang til støtte til landbrug, natur og fødevarekvalitet.

Gennemførelsesdato: Ordningen for støtte til landbrug, natur og fødevarekvalitet trådte i kraft den 1. april 2007, men er ikke tilgængelig for denne foranstaltning.

Ordningens eller den individuelle støttes varighed: Til og med den 30. juni 2008 (i henhold til artikel 10, stk. 1, i forordning (EF) nr. 70/2001) under hensyn til tilpasningsperioden til og med den 31. december 2008 (i henhold til artikel 10, stk. 2, i forordning (EF) nr. 70/2001).

Støttens formål: Det er målet at fremme projekter, som generelt forbedrer virksomhedens resultater, og som vedrører investeringer i forarbejdning og/eller afsætning af landbrugsprodukter som omhandlet i EF-traktatens bilag I.

Støtten opfylder betingelserne i artikel 4, stk. 7, litra d), i forordning (EF) nr. 70/2001.

Berørt(e) sektor(er): Forarbejdning og afsætning af landbrugsprodukter

Relevante bemærkninger:

Det drejer sig om: landbrugsvirksomheder.

Den støttetildelende myndigheds navn og adresse:

Ministerie van Landbouw Natuur en Voedselkwaliteit Postbus 20401 2500 EK Den Haag Nederland

Andre oplysninger: Støtten har til formål at tilvejebringe supplerende støtte til foranstaltning 123 i landdistriktsudviklingsprogrammet 2007-2013 som omhandlet i artikel 89 i forordning (EF) nr. 1698/2005.

Følgende aktiviteter hører under dette programs foranstaltning 123: 1) investeringer i forarbejdning og afsætning af de produkter, der er nævnt i EF-traktatens bilag I, og 2) investeringer, som er målrettet udvikling af nye produkter, processer og teknologier i henseende til de produkter, der er nævnt i EF-traktatens bilag I.

Den foreliggende meddelelse om fritagelse vedrører udelukkende de investeringer, som er omhandlet under ovenstående punkt 1). De under punkt 2) nævnte investeringer er meddelt i XS 137/07.

Derfor vedrører både XS 137/07 og den foreliggende meddelelse støtte med henblik på at tilvejebringe supplerende finansiering til foranstaltning 123 i landdistriktsudviklingsprogrammet (2007-2013).

Sag nr.: XA 7024/07

Medlemsstat: Nederlandene

Region: —

Støtteordningens benævnelse eller navnet på den virksomhed, der modtager individuel støtte: Regeling LNV-subsidies (omschrijving steun: Samenwerking bij innovatie (industrieel onderzoek)).

Retsgrundlag:

— Regeling LNV-subsidies: artikel 1:2, artikel 1:3, artikel 2:1, artikel 2:2, artikel 2:32,

— Openstellingsbesluit LNV-subsidies.

De planlagte årlige udgifter i henhold til ordningen eller den samlede individuel støtte, der er ydet til virksomheden: Støtten finansieres ved hjælp af det supplerende beløb (11,75 millioner EUR) til foranstaltning 124 i landdistriktsudviklingsprogrammet for 2007-2013.

Maksimal støtteintensitet: For hvert (samarbejds-)projekt dækkes 35 % af omkostningerne som omhandlet i artikel 5a, stk. 5, i forordning (EF) nr. 70/2001, med et maksimalt støttebeløb på 500 000 EUR.

Gennemførelsesdato: Ordningen for støtte til landbrug, natur og fødevarekvalitet træder i kraft den 1. april 2007. Udbetalingerne finder ikke sted, før landdistriktsudviklingsprogrammet for 2007-2013 er godkendt.

Støtteordningens eller det individuelle støtteprojekts varighed: Til og med den 30. juni 2008 (i henhold til artikel 10, stk. 1, i forordning (EF) nr. 70/2001) under hensyn til tilpasningsperioden til og med den 31. december 2008 (i henhold til artikel 10, stk. 2, i forordning (EF) nr. 70/2001).

Støttens formål: Formålet er at fremme samarbejdet mellem landmænd indbyrdes eller med andre foretagender ved at yde støtte til dækning af omkostningerne ved udførelsen af et projekt, der er målrettet planlagt forskning eller kritiske undersøgelser med henblik på erhvervelse af ny viden og nye færdigheder med det formål at udvikle nye produkter, produktionsmetoder eller tjenesteydelser, eller med henblik på en mærkbar forbedring af de eksisterende produkter, produktionsmetoder eller tjenesteydelser.

Støtten opfylder betingelserne i artikel 5a, stk. 3, indledningen og litra b), samt stk. 5, i forordning (EF) nr. 70/2001.

Berørt(e) sektor(er): Alle sektorer

Bemærkninger

Det drejer sig om: alle primære landbrugsbedrifter, der producerer produkter som nævnt i EF-traktatens bilag I, små og mellemstore virksomheder i landbrugssektoren (den samlede landbrugsproduktforarbejdende sektor og virksomheder, der beskæftiger sig med afsætning, handel, tjenesteydelser, logistik og leverancer af forarbejdede eller uforarbejdede landbrugsprodukter) samt skovbrugsbedrifter.

Den støttetildelende myndigheds navn og adresse:

Ministerie van Landbouw Natuur en Voedselkwaliteit Postbus 20401 2500 EK Den Haag Nederland

Andre oplysninger: Støtten har til formål at tilvejebringe supplerende støtte til foranstaltning 124 i landdistriktsudviklingsprogrammet 2007-2013 som omhandlet i artikel 89 i forordning (EF) nr. 1698/2005.

Følgende aktiviteter hører under dette programs foranstaltning 124: 1) samarbejde i forbindelse med innovation, herunder udviklingsaktiviteter i den prækompetitive fase og 2) samarbejde i forbindelse med innovation, herunder industriel udvikling.

Den foreliggende meddelelse om fritagelse vedrører udelukkende de investeringer, som er omhandlet under ovenstående punkt 2). De under punkt 1) nævnte investeringer er meddelt i XS 138/07.

Derfor vedrører både XS 138/07 og den foreliggende meddelelse støtte med henblik på at tilvejebringe supplerende finansiering til foranstaltning 124 i landdistriktsudviklingsprogrammet (2007-2013).